Ban sobre l'onada de calor
Sin fecha

B A N

En SALVADOR TORRENT i CATALÀ, ALCALDE – PRESIDENT DE L’AJUNTAMENT,

F A        S A B E R:

Les autoritats sanitàries  adverteixen que en estes dates s’han observat fenòmens d’onades de calor, i que amb certes oscil·lacions, es reproduiran al llarg de tot l’estiu.

Temperatures tant altes constituïxen una amenaça per a la salut de les persones i, de manera especial per a els anomenats grups de risc, formats per persones d’avançada edat, lactants, dones gestants i aquelles que estiguen afectades per malalties cròniques de base, per la qual cosa els convé, en tot cas, estar assistides o sota control d’un metge.

La calor per damunt dels 30º o quan supere la temperatura corporal, sobre tot, contribuïx directament a l'empijorament de les condicions vitals i afecta en major grau a les persones que patisquen malalties cardiovasculars, respiratòries i cerebrovasculars, i fins i tot en ocasions podria ser causa directa de la mort.

Per tal d’evitar efectes generalitzats, es recomana que es duguen a terme actuacions preventives, consistents en no fer una exposició al sol en hores de major intensitat, restant en llocs a cobert o a l’ombra i disposant de ventilació, així com hidratar-se continuadament bevent aproximadament 2 litres d’aigua al dia, equivalent a 7 o 8 gots diaris sense que estiga massa freda, i també fruites fresques i no fer menjars abundants o el consum d’aliments rics en sal i condimentats o elaborats, com fregits o arrebossats, per la qual cosa són preferibles tècniques culinàries senzilles, com bullits, rostits, a la planxa, al vapor…

Per descomptat, no és aconsellable que es faça exercici físic o activitats que comporten esgotament o esforç excessiu.

Al mateix temps es comunica a la població que hauran d’adoptar-se les precaucions necessàries quan es vullga fer foc i, així mateix haurà d'extremar-se el manteniment adequat dels aparells electrodomèstics, per tal de promoure l’eficiència energètica, reduint el consum, tot i procurant que per causa d’avaries no es generen incendis als immobles.

Per a major informació podran consultar-se, entre d’altres, les pàgines d’Internet: sp.san.gva.es/calor  i ceam.es/ceamet/vigilancia/temperatura/temperatura.html

L’ Eliana, a 27 de juliol de 2015.

L’ ALCALDE